Document ID: 32013R0280

KOMMISSIONENS FORORDNING (EU) Nr. 280/2013
af 22. marts 2013
om ændring af forordning (EF) nr. 62/2006 om den tekniske specifikation for interoperabilitet gældende for delsystemet »trafiktelematik for godstrafikken« i det transeuropæiske jernbanesystem for konventionelle tog
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2008/57/EF af 17. juni 2008 om interoperabilitet i jernbanesystemet i Fællesskabet (1), særlig artikel 6, stk. 1, og
ud fra følgende betragtninger:
(1)
Ifølge artikel 4b i Kommissionens forordning (EF) nr. 62/2006 af 23. december 2005 om den tekniske specifikation for interoperabilitet gældende for delsystemet »trafiktelematik for godstrafikken« i det transeuropæiske jernbanesystem for konventionelle tog (2) skal Det Europæiske Jernbaneagentur ajourføre de dokumenter, der er omhandlet i bilag A til forordning (EF) nr. 62/2006 på grundlag af de ændringsanmodninger, som bliver valideret inden den 13. maj 2012.
(2)
Kommissionen har modtaget Det Europæiske Jernbaneagenturs henstilling ERA/REC/06a-2012/INT af 24. juli 2012 om ajourføring af bilag A til forordning (EF) nr. 62/2006 så det henviser til de tekniske dokumenter, der er ajourført som foreskrevet i ændringshåndteringsproceduren (»endeligt scenarie 5.2«).
(3)
Forordning (EF) nr. 62/2006 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra det udvalg, der er omhandlet i artikel 29, stk. 1, i direktiv 2008/57/EF -
VEDTAGET DENNE FORORDNING:
Artikel 1
Bilag A til forordning (EF) nr. 62/2006 erstattes af teksten i bilaget til nærværende forordning.
Artikel 2
Denne forordning træder i kraft på dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. marts 2013.

Labels: 12
7
8
15